《自粤贼倡乱以来蔓延大江南北今已七年矣老师縻饷平定无期烦惋之余忾然有作 其一》
清代·李惺

凶锋如烈火，所至肆焚屠。赖有雄藩耳，谁知一策无。

神昏失肝胆，恩重惜头颅。福命苍生薄，君当恕小儒。

作者简介：（1787—1864）清四川垫江人，字伯子，号西沤。嘉庆二十二年进士。授检讨，屡迁国子监司业、左春坊左赞善。道光十二年丁父丧归，遂不再仕。主讲眉、泸、剑、潼诸州及锦江书院三十余年。工诗古文，清空高澹。有《西沤全集》。